**LĪGUMS**

(Par paklāju nomu)

*Rīgā,*

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Rīgas pašvaldības policija** (turpmāk – **Nomnieks**), tās priekšnieka **Jura Lūkass** personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu un Rīgas domes 2020. gada 6. augusta nolikuma Nr. 39 “Rīgas pašvaldības policijas nolikums” 12. punktu no vienas puses, un

**Akciju sabiedrība** **“****Elis Tekstila Serviss”,** [...]no otras puses,

bet abas kopā un katra atsevišķi sauktas – **Puses**, [...] noslēdz šo līgumu (turpmāk – **Līgums**):

1. **Līguma priekšmets**
   1. Iznomātājs nodod, bet Nomnieks, saskaņā ar Līguma noteikumiem, pieņem nomā (atlīdzības lietošanā) maināmos paklājus (turpmāk – **Paklāji**) daudzumā, kāds noteikts Līguma pielikumā “Tehniskā specifikācija–Finanšu piedāvājums” (turpmāk – **Pielikums**).
   2. Vienlaicīgi ar paklāju nomu, Iznomātājs sniedz Nomniekam pakalpojumus, kas saistīti ar paklāju kopšanu, tīrīšanu un nomaiņu (turpmāk – **Servisa pakalpojumi**) Pielikumā norādītajās adresēs.
2. **Pakalpojuma cena un Līguma summa**
   1. Paklāju nomas maksa individuāli par katru Paklāju norādīta Līguma Pielikumā. Viena Paklāja nomas maksa ietver gan maksu par Paklāja nomu, gan visas ar Servisa pakalpojumu sniegšanu saistītās izmaksas.
   2. Līguma summa ir **EUR 3 999,99** (trīs tūkstoši deviņi simti deviņdesmit deviņi *euro*, 99 centi) bez pievienotās vērtības nodokļa (turpmāk – **PVN**), 21% PVN Līguma summai ir **EUR 840,00** (astoņi simti četrdesmit *euro*, 00 centi). **Kopējā Līguma summa ar PVN ir** **EUR 4 839,99 (četri tūkstoši astoņi simti trīsdesmit deviņi *euro*, 99 centi)**.
   3. Servisa pakalpojuma maksa Līguma darbības laikā nevar tikt paaugstināta.
   4. Servisa pakalpojuma maksas paaugstināšanas nepieciešamība var būt par iemeslu Līguma izbeigšanai.
   5. Līguma summā ir iekļauti visi izdevumi, kas Iznomātājam varētu rasties saistībā ar Servisa pakalpojuma sniegšanu.
   6. Nomnieks Līguma darbības laikā ir tiesīgs neizmantot visu Līguma 2.2. punktā noteikto Līguma summu.
3. **Pušu pienākumi un tiesības**
   1. Iznomātājam ir pienākums:
      1. nodod Nomniekam Līguma noteikumiem atbilstošas kvalitātes un izmēru Paklājus, izvietojot tos Pielikumā norādītajās adresēs;
      2. veikt Paklāju maiņu atbilstoši Līguma Pielikumam, un inventarizāciju apmaiņas reizē, sastādot un izsniedzot Nomniekam kravas zīmi;
      3. veicot Paklāju maiņu, prasīt no Nomnieka apliecinājumu par sniegto Servisa pakalpojumu, parakstot kravas zīmi;
      4. sniedzot Servisa pakalpojumus, ievērot pastāvošo kārtību Nomnieka objektos;
      5. sekot Paklāju kvalitātei, nepieciešamības gadījumā veicot to remontu vai nomaiņu;
      6. veikt Paklāju nomas un sniegto Servisa pakalpojumu uzskaiti un katru mēnesi iesniegt Nomniekam rēķinu apmaksai;
      7. pieņemt izpildei Nomnieka pasūtījumus par papildus Paklāju nomu un Servisa pakalpojumu sniegšanu un citus Nomnieka pieteikumus atbilstoši Līguma 3.4.4. apakšpunktam;
      8. nekavējoties informēt Nomnieku par iespējamiem pārtraukumiem nomas attiecībās vai Servisa pakalpojumu sniegšanā, kā arī, ja rodas šķēršļi turpmākai līgumsaistību izpildei;
      9. informēt Nomnieku, ja ir traucēta vai ir neiespējama piekļūšana Nomnieka objektiem, kur izvietoti Paklāji vai, ja ir radušies citi apstākļi, kas var kavēt Iznomātāja Servisa pakalpojumu sniegšanu;
      10. neizpaust trešajām personām konfidenciālu informāciju, ja tāda tiks saņemta vai kļūs zināma Līguma darbības laikā;
      11. nodrošināt un atbildēt par darba drošības, ugunsdrošības, veselības aizsardzības u.c. noteikumu ievērošanu no Iznomātāja personāla puses visā Līguma izpildes laikā. Par nelaimes gadījumu, kas notiek ar Iznomātāja darbiniekiem Līguma izpildes laikā, atbild Iznomātājs, ja nav konstatēta Nomnieka vai trešo personu vaina.
   2. Iznomātājam ir tiesības:
      1. prasīt no Nomnieka saudzīgu izturēšanos pret paklājiem, to bojājumu vai nozaudēšanas gadījumā, pieaicinot Nomnieka pārstāvi, sastādīt aktu un iesniegt Nomniekam rēķinu par nodarītajiem zaudējumiem;
      2. prasīt no Nomnieka nodrošināt iespēju piekļūt pie paklājiem, lai realizētu Servisa pakalpojumus;
      3. Nomnieka darba laikā pārliecināties par paklāju atrašanos saskaņotā vietā, kas ir norādīta kravas zīmē;
      4. prasīt no Nomnieka Līgumā noteikto atlīdzību par paklāju nomu;
      5. rakstiski paziņojot Nomniekam, apturēt Līgumā paredzēto pakalpojumu sniegšanu, ja Nomnieks neveic sniegto nomas un Servisa pakalpojumu apmaksu ilgāk par 1 (vienu) mēnesi pēc maksājuma termiņa iestāšanās.
   3. Nomnieka pienākumi:
      1. pieņemt lietošanā no Iznomātāja paklājus, atbilstoši Līguma noteikumiem;
      2. parakstīt kravas zīmi par Līguma noteikumiem atbilstoša Servisa pakalpojuma saņemšanu;
      3. saudzīgi izturēties pret paklājiem, nepieļaut to bojāšanu vai jebkādu citu to kvalitātes samazināšanu, neskaitot dabisko nolietojumu;
      4. nodrošināt paklāju aizsardzību pret jebkuru trešo personu nelikumīgu rīcību;
      5. nepieļaut paklāju pārvietošanu uz citu objektu bez saskaņošanas ar Iznomātāju;
      6. informēt Iznomātāju par paklāju bojāeju, par izmaiņām Nomnieka darba laikā, kā arī citiem faktiem, kas var ietekmēt nomas attiecības un Servisa pakalpojumu sniegšanu;
      7. informējot Iznomātāju, sastādīt aktus par nesniegtiem pakalpojumiem vai par gadījumiem, kad Servisa pakalpojumi sniegti nepienācīgā kvalitātē;
      8. apmaksāt no Iznomātāja saņemtos Servisa pakalpojumus atbilstoši Līguma noteikumiem;
      9. rakstiski informēt Iznomātāju par paklāju skaita un sniedzamo Servisa pakalpojumu apjoma izmaiņu nepieciešamību, kā arī citām izmaiņām, kas attiecas uz Servisa pakalpojumiem.
   4. Nomniekam ir tiesības:
      1. prasīt no Iznomātāja Līgumā paredzēto pakalpojumu sniegšanu un to izpildi Līgumā noteiktā kārtībā un termiņos;
      2. būt klāt Servisa pakalpojumu sniegšanas laikā un sekot to veikšanas kvalitātei;
      3. prasīt no Iznomātāja kvalitatīvu pakalpojumu izpildi un konstatēt trūkumu novēršanu;
      4. nepieciešamības gadījumā, pilnībā vai daļēji atteikties no Iznomātāja paklāju nomas vai Servisa pakalpojumu saņemšanas kādā no Nomnieka objektiem vai grozīt Servisa pakalpojumu sniegšanas laikus (biežumu), vietu vai paklāju daudzumu, vai pieprasīt no Iznomātāja Līguma priekšmetam atbilstošu papildus paklāju nomu un Servisa pakalpojumu sniegšanu, piesakot konkrēto pieteikumu Iznomātājam nosūtot paziņojumu uz Iznomātāja par Līguma izpildi atbildīgās personas e-pasta adresi. Šajā gadījumā, Iznomātājam ir pienākums izpildīt pieteikumā norādīto ne vēlāk kā 2 (divu) darba dienu laikā no pieteikuma saņemšanas dienas (ja Puses nav vienojušās par citu izpildes termiņu);
      5. uzaicinot Iznomātāja pārstāvi, sastādīt aktus par paklāju bojāšanas vai iznīcināšanas gadījumiem, kā arī par gadījumiem, kad Servisa pakalpojumu apjoms vai kvalitāte neatbilst Līguma noteikumiem.
4. **Norēķinu kārtība**
   1. Nomnieks par atbilstoši Līgumam sniegto Servisa pakalpojumu maksā Iznomātājam katru mēnesi, pamatojoties uz Iznomātāja iesniegto rēķinu par Servisa pakalpojumu saņemšanas reizēm iepriekšējā mēnesī (atskaiti), kuru Iznomātājs iesniedz Nomniekam. Samaksas apmērs par Servisa pakalpojumiem tiek aprēķināts saskaņā ar Līguma Pielikumu punktā norādīto Servisa pakalpojuma cenu.
   2. Nomnieks veic norēķinu par Pakalpojumu 14 (četrpadsmit) dienu laikā no dienas, kad Iznomātājs iesniedz rēķinu Rīgas valstspilsētas pašvaldības portālā [www.eriga.lv](http://www.eriga.lv) (turpmāk – **elektroniskais rēķins**) sadaļā “Rēķinu iesniegšana” atbilstoši norādītajai informācijai par elektroniskā rēķina formātu, ar nosacījumu, ka Iznomātājs elektronisko rēķinu ir iesniedzis pareizi, atbilstoši Līguma nosacījumiem, un Nomnieks to ir pieņēmis apmaksai.
   3. Iznomātājs elektroniskajā rēķinā norāda:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**NMR kods: 90011524360;**

**PVN reģ. Nr.: LV90011524360;**

**Banka: Luminor Bank AS Latvijas filiāle**

**Bankas kods: RIKOLV2X;**

**Konts: LV41RIKO0021800014010;**

**RD iestāde: Rīgas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219**.

4.4. Elektroniskos rēķinus apmaksai Iznomātājs iesniedz Nomniekam, izvēloties vienu no šādiem rēķina piegādes kanāliem:

4.4.1. izveido programmatūru datu apmaiņai starp Iznomātāja norēķinu sistēmu un pašvaldības vienoto informācijas sistēmu (WEB API);

4.4.2. augšupielādē rēķinu failus portālā [www.eriga.lv](http://www.eriga.lv), atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;

4.4.3. izmanto manuālu rēķina informācijas ievades Web formu portālā www.eriga.lv sadaļā „Rēķinu iesniegšana”.

4.5. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.

4.6. Iznomātājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam.

4.7. Ja Iznomātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Nomnieks šādu rēķinu apmaksai nepieņem un neakceptē. Iznomātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Iznomātājs ir iesniedzis atkārtoto elektronisko rēķinu.

1. **Pušu atbildība**
   1. Nomnieks ir atbildīgs par savlaicīgu norēķinu veikšanu par Servisa pakalpojumu un, kavējuma gadījumā, Iznomātājs ir tiesīgs prasīt līgumsoda samaksu 1% (viena procenta) apmērā no neapmaksātās nomas maksas summas par katru nokavēto dienu, bet kopumā ne vairāk kā 10% (desmit procentus) no kavētās nomas maksas summas.
   2. Iznomātājs ir atbildīgs par Pielikumā noteiktā paklāju maiņas biežuma ievērošanu un nodrošināšanu. Minēto prasību neievērošanas gadījumā Nomnieks ir tiesīgs prasīt no Iznomātāja līgumsodu 1% (viena procenta) apmērā no kopējās Līguma summas par katru kavējuma dienu, bet ne vairāk kā 10% (desmit procentus) no kopējās Līguma summas.
   3. Līgumsoda samaksa neatbrīvo Puses no savu pienākumu izpildes.
   4. Puses ir atbildīgas par Līguma prasību izpildi, zaudējumu nodarīšanu otrai Pusei vai trešajām personām un atlīdzina tos Latvijas Republikas normatīvajos aktos paredzētajā kārtībā pilnā apmērā.
   5. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
2. **Līguma darbības termiņš un izbeigšana**
   1. Līgums stājas spēkā tā abpusējas parakstīšanas brīdī un ir spēkā 1 (vienu) gadu, ņemot vērā Līguma 6.2. punktā norādīto nosacījumu.
   2. Līguma darbības termiņš automātiski izbeidzas, līdzko tiek sasniegta Līguma 2.2. punktā noteiktā Līguma summa.
   3. Puses vienojas, ka Līgumu var izbeigt pirms termiņa ar Pušu rakstisku vienošanos vai vienpusējā kārtā, brīdinot par to otru Pusi vismaz 1 (vienu) mēnesi pirms paredzētā Līguma izbeigšanas laika.
   4. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
   5. Nomnieks ar rakstisku paziņojumu ir tiesīgs Līgumu izbeigt nekavējoties šādos gadījumos:
      1. Ja Nomnieku neapmierina Pakalpojuma kvalitāte, jo tā neatbilst Līguma noteikumiem;
      2. Ja Iznomātājs vēlas paaugstināt Pakalpojuma cenu;
      3. Ja Iznomātājs pasludināts par maksātnespējīgu;
      4. Ja kompetentas valsts vai pašvaldību institūcijas Iznomātāja saimnieciskajā darbībā ir konstatējušas normatīvo aktu pārkāpumus, kā rezultātā apturēta Iznomātāja saimnieciskā darbība.
   6. Nomniekam ir tiesības vienpusēji izbeigt Līgumu, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
3. **Strīdu izskatīšanas kārtība**
   1. Visas domstarpības un strīdus, kas skar Līgumu, Puses izskata pārrunu ceļā.
   2. Gadījumā, ja Puses nevar vienoties, strīdus jautājumu nodod izskatīšanai tiesā saskaņā ar Latvijas Republikas normatīvajiem aktiem.
   3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
4. **Papildus noteikumi**
   1. Jebkuri Līguma grozījumi noformējami rakstveidā un pēc to abpusējas parakstīšanas pievienojami Līgumam kā neatņemama tā sastāvdaļa.
   2. Jautājumi, kas nav atspoguļoti Līgumā, tiek izskatīti atbilstoši Latvijas Republikas spēkā esošajiem normatīvajiem aktiem.
   3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
   4. Puses apņemas nekavējoties informēt viena otru par savu rekvizītu maiņu.
   5. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
   6. Līgums sastādīts uz 6 (sešām) lapām ar pielikumu “Tehniskā specifikācija–Finanšu piedāvājums” uz 2 (divām) lapām.
5. **Pušu rekvizīti un paraksti**

|  |  |  |
| --- | --- | --- |
| **Nomnieks** |  | **Iznomātājs** |
| **Rīgas pašvaldības policija**  Lomonosova iela 12A, Rīga, LV-1019 |  | **AS “Elis Tekstila Serviss”** |
|  |  |  |
|  |  |

*Pielikums Līgumam*

*“Par paklāju nomu”*